Ο **Ζοζέ Πάουλο Μπεζέρα Μασιέλ Ζούνιορ** (πορτογαλικά: *José Paulo Bezerra Maciel Júnior*,  γεννήθηκε 25 Ιουλίου 1988), γνωστός ως **Παουλίνιο**, είναι Βραζιλιάνος ποδοσφαιριστής που αγωνίζεται για την κινέζικη Κουανγκτσόου Έβεργκραντ και την Εθνική Βραζιλίας. 

Ο Παουλίνιο περιγράφεται σαν ένας μέσος που παίζει σε όλο το μήκος του γηπέδου, με δυνατό δρασκελισμό και καλή κίνηση εντός της μικρής περιοχής. Έχει την ικανότητα να σπρώχνει την ομάδα του στην επίθεση, η οποία προστίθεται στην αμυντική του συνεισφορά. Ο Παουλίνιο επίσης συμμετέχει στις στημένες φάσεις, τόσο στην άμυνα όσο και στην επίθεση.

Καριέρα σε συλλόγους
--------------------

Ξεκίνησε την καριέρα του στη γενέτειρα του στα παιδικά τμήματα της Πορτουγκέζα Σάο Πάολο και στη συνέχεια της Πάο ντε Ασούκαρ.

Το καλοκαίρι του 2006 σε ηλικία 18 ετών πήγε δανεικός για ένα χρόνο στη Λιθουανία για την ΦΚ Βίλνιους όπου έκανε το επαγγελματικό του ντεμπούτο στο τοπικό ντέρμπι με τη Βέτρα Βίλνιους. Συνολικά πραγματοποίησε 38 εμφανίσεις και πέτυχε πέντε γκολ. Τον επόμενο χρόνο δόθηκε και πάλι δανεικός, αυτή τη φορά στην ΛΚΣ Λοντζ της πρώτης κατηγορίας του πολωνικού πρωταθλήματος. Έπαιξε 17 φορές χωρίς να σκοράρει.

Επιστρέφοντας στην πατρίδα του το καλοκαίρι του 2008 αρχικά έπαιξε με την Πάο ντε Ασούκαρ προτού δοθεί τον Ιούνιο του 2009 δανεικός για ένα χρόνο στην ΚΑ Μπραγκαντίνο της δεύτερης κατηγορίας του βραζιλιάνικου πρωταθλήματος, με την οποία εμφανίστηκε 28 φορές καταφέρνοντας να πετύχει έξι γκολ.

Το καλοκαίρι του 2010 ο Παουλίνιο έκανε το μεγάλο βήμα στην καριέρα του όταν μεταγράφηκε στο γίγαντα του βραζιλιάνικου ποδοσφαίρου Κορίνθιανς. Αν και στην αρχή χρησιμοποιήθηκε σαν αναπληρωματικός, μέχρι το τέλος της σεζόν είχε γίνει βασικός. Το 2011 κατέκτησε το πρωτάθλημα με την Κορίνθιανς και την επόμενη χρονιά το Κόπα Λιμπερταδόρες και το Παγκόσμιο Κύπελλο Συλλόγων.

Οι καλές του εμφανίσεις με την εθνική Βραζιλίας στο Κύπελλο Συνομοσπονδιών του 2013 του έφεραν λίγο καιρό μετά  μεταγραφή στην Πρέμιερ Λιγκ  για την Τότεναμ, όπου με 30 εμφανίσεις ήταν ο πρώτος σε συμμετοχές μέσος.

Διεθνής καριέρα
---------------

Ο Παουλίνιο έπαιξε για πρώτη φορά με την εθνική ομάδα της χώρας του τον Σεπτέμβριο  του 2011. Το πρώτο του γκολ με τη Βραζιλία στις 20 Σεπτεμβρίου ήταν αξιομνημόνευτο, καθώς ισοφάρισε στο ντέρμπι ενάντια στη μεγάλη αντίπαλο Αργεντινή. Συμμετείχε στην αποστολή της Βραζιλίας στο Κύπελλο Συνομοσπονδιών του 2013 παίζοντας σε όλα τα παιχνίδια και σκοράροντας δύο φορές. Βοήθησε την ομάδα του να κατακτήσει τον τίτλο, επικρατώντας με 3-0 στον τελικό της Ισπανίας και βραβεύθηκε ως ο τρίτος καλύτερος παίκτης της διοργάνωσης. Ο Φελίπε Σκολάρι τον συμπεριέλαβε στην αποστολή της Βραζιλίας για το Παγκόσμιο Κύπελλο του 2014.
Το 2015 πήγε στην κινεζική Κουανγκτσόου Έβεργκραντ, με την οποία κατέκτησε το Τσάμπιονς Λιγκ Ασίας (2015), το Πρωτάθλημα Κίνας (2015) και το Σούπερ Καπ Κίνας (2016).

Παραπομπές
----------

1. ↑  «Barclays Premier League Squad Numbers 2013/14». Premier League. 2013-08-16. Αρχειοθετήθηκε από το πρωτότυπο στις 2013-09-25.. Ανακτήθηκε στις 2013-08-17.
2. ↑  Atkins, Christopher (16 Δεκεμβρίου 2012). «Paulinho passes audition at Club World Cup». *ESPN Soccernet*. Αρχειοθετήθηκε από το πρωτότυπο στις 6 Ιουλίου 2013. Ανακτήθηκε στις 16 Δεκεμβρίου 2012.
3. ↑  «Scouting Paulinho: Rumored Inter Milan and Monaco Transfer Target». *Bleacher Report*. Los Angeles Times. 4 Ιουνίου 2013. Αρχειοθετήθηκε από το πρωτότυπο στις 29 Οκτωβρίου 2013. Ανακτήθηκε στις 3 Ιουλίου 2013.
4. ↑  Carlos Augusto Ferrari (8 Ιουλίου 2011). «Paulinho supera preconceito europeu para brilhar no Timão: 'É a minha hora'» (στα Πορτογαλικά). São Paulo: Globo Esporte. Αρχειοθετήθηκε από το πρωτότυπο στις 29 Οκτωβρίου 2013. Ανακτήθηκε στις 3 Ιουλίου 2013.
5. ↑  David Ornstein (2013-07-06). «Paulinho: Brazil midfielder completes move to Tottenham». Αρχειοθετήθηκε από το πρωτότυπο στις 2014-01-01.. Ανακτήθηκε στις 2013-07-08.
6. ↑  «Guangzhou Evergrande sign Paulinho from Tottenham Hotspur». *ESPN Soccernet*. 29 Ιουνίου 2015. Ανακτήθηκε στις 29 Ιουνίου 2015.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παουλίνιο (ποδοσφαιριστής)** |


|  |  |  |  |
| --- | --- | --- | --- |
| 

| π • σ • ε
Μπαρτσελόνα – τωρινή ομάδα |
| --- |
|  |
| 

* 1 Τερ Στέγκεν
* 2 Ντεστ
* 3 Πικέ
* 4 Αραούχο
* 5 Μπουσκέτς Αρχηγός
* 6 Πουτζ
* 7 Ντεμπελέ
* 8 Μέμφις
* 10 Φατί
* 11 Ντεμίρ
* 12 Μπρέιθγουεϊτ
* 13 Νέτο
* 14 Κουτίνιο
* 15 Λανγκλέ
* 16 Πέδρι
* 17 Λ. ντε Γιονγκ
* 18 Άλμπα
* 19 Αγουέρο
* 20 Ρομπέρτο
* 21 Φ. ντε Γιονγκ
* 22 Μιγκέθα
* 23 Ουμτιτί
* 24 Γκαρθία
* Προπονητής: Κούμαν

 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Βραζιλίας – Μουντιάλ 2014 |
| --- |
|  |
|  | 
* 1 Τζέφερσον
* 2 Ντάνι Άλβες
* 3 Τιάγκο Σίλβα (c)
* 4 Νταβίντ Λουίζ
* 5 Φερναντίνιο
* 6 Μαρσέλο
* 7 Χουλκ
* 8 Παουλίνιο
* 9 Φρεντ
* 10 Νεϊμάρ
* 11 Οσκάρ
* 12 Ζούλιο Σέζαρ
* 13 Ντάντε
* 14 Μάξγουελ
* 15 Ενρίκε
* 16 Ραμίρες
* 17 Λουίζ Γκουστάβο
* 18 Ερνάνες
* 19 Γουίλιαν
* 20 Μπερνάρ
* 21 Ζο
* 22 Βίκτορ
* 23 Μαϊκόν
* Προπονητής: Σκολάρι
 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Βραζιλίας – Μουντιάλ 2018 |
| --- |
|  |
|  | 
* 1 Άλισον
* 2 Τιάγκο Σίλβα
* 3 Μιράντα
* 4 Ζερομέλ
* 5 Καζεμίρο
* 6 Φιλίπε Λουίς
* 7 Κόστα
* 8 Αουγκόστο
* 9 Ζεσούς
* 10 Νεϊμάρ
* 11 Κουτίνιο
* 12 Μαρσέλο
* 13 Μαρκίνιος
* 14 Ντανίλο
* 15 Παουλίνιο
* 16 Κάσιο
* 17 Φερναντίνιο
* 18 Φρεντ
* 19 Γουίλιαν
* 20 Φιρμίνο
* 21 Τάισον
* 22 Φάγκνερ
* 23 Έντερσον
* Προπονητής: Τίτε
 |

 |